钦定古今图书集成/历象汇编/庶征典/第180卷 > 宋
## 钦定古今图书集成/历象汇编/庶征典/第180卷 > 宋

### 太祖建隆元年七月澶州蝗

按《宋史太祖本纪》。不载　按《五行志》云云。

建隆二年，蝗。

按《宋史太祖本纪》。不载。　按《五行志》。建隆二年五月，
范县蝗。九月，渭南县虸蚄虫伤稼。
按《十国春秋。后蜀后主本纪》。广政二十四年。〈即太祖建隆二
年〉自春至于夏，无雨，螟蝗见成都。

建隆三年，蝻蝝。

按《宋史太祖本纪》，“建隆三年秋七月癸未，兖济德磁
洺五州蝝。”　按《五行志》，建隆三年七月，深州蝻虫生。

### 乾德元年蝗

按《宋史太祖本纪》。乾德元年六月己亥，澶、濮、曹、绛蝗命以牢祭。　按《五行志》。建隆四年。〈即乾德元年〉七月，怀州
蝗生。

乾德二年，蝗、蝻。

按《宋史太祖本纪》，“二年六月辛未，河南北及秦诸州
蝗，惟赵州不食稼。”　按《五行志》，“二年四月，相州蝻虫
食桑。五月，昭庆县有蝗，东西四十里，南北二十里。”是
时，河北、河南、陕西诸州有蝗。

乾德六年。虸蚄生
按《宋史太祖本纪》。不载。　按《五行志》。六年七月。阶州
虸蚄虫生。

### 开宝二年蝗

按《宋史太祖本纪》不载。　按《五行志》：“开宝二年八月，
冀、磁二州蝗。”

### 太宗太平兴国二年蝻

按：《宋史太宗本纪》：“太平兴国二年八月，钜鹿步蝻生。”

按《五行志》：“太平兴国二年闰七月，卫州蝻虫生。”

太平兴国五年，虸蚄生
按《宋史太宗本纪》，五年秋七月庚申，虸蚄生。　按《五
行志》，五年七月，潍州虸蚄虫生，食稼殆尽。
太平兴国六年，蝗。

按《宋史太宗本纪》：“六年七月，宋州蝗。”

太平兴国七年，蝗蝻虸蚄生。
按《宋史太宗本纪》，七年三月，北阳县蝗，飞鸟数万食
之尽。五月，陕州蝗。秋七月，阳谷县蝗。九月甲寅，邠州
蝗。　按《五行志》：七年四月，北阳县蝻虫生，有飞鸟食
之尽。滑州蝻虫生。是月，大名府、陕州、陈州蝗。七月，阳
谷县蝻虫生。九月，邠州虸蚄虫生，食稼。

### 雍熙三年蝗

按《宋史太宗本纪》，“雍熙三年，濮山蝗。”　按《五行志》：“雍
熙三年七月，鄄城县有蛾蝗自死。”

### 端拱二年虸蚄生按宋史太宗本纪不载 按五行志端拱二年七月施州虸蚄虫生害稼

### 淳化元年蝗

按《宋史太宗本纪》，“淳化元年，曹、单二州有蝗，不为灾。”
按《五行志》，淳化元年七月，淄、澶、濮州、乾宁军有蝗。沧
州蝗蝻虫食苗，棣州飞蝗自北来，害稼。

淳化二年，蝗。

按《宋史太宗本纪》：二年闰三月，鄄城县蝗。三月己巳，
以岁蝗祷雨不应，诏宰相吕蒙正等：“朕将自焚，以答
天谴。”翊日而雨，蝗尽死。六月，楚丘、鄄城、淄川三县蝗。
秋七月，乾宁军蝗。

淳化三年，蝗。

按《宋史太宗本纪》，“三年六月甲申，飞蝗自东北来，蔽
天，经西南而去。是夕大雨，蝗尽死。秋七月，许、汝、兖、单、
沧、蔡、齐、贝八州蝗。”　按《五行志》：“三年六月甲申，京师
有蝗起东北，趣至西南，蔽空如云翳日。七月，贝、许、沧、
沂、蔡、汝、商、兖、单等州，淮扬军、平定、彭城军，蝗、蛾抱草
自死。”　按《本纪》：“六月丁丑，大风昼晦，京师疫解。戊寅
虑囚。”甲申，飞蝗自东北来，蔽天，经西南而去。是夕，大
雨，蝗尽死。

### 至道二年蝗

按《宋史太宗本纪》，至道二年六月，亳州蝗。秋七月，谷
熟县、许、宿、齐三州蝗抱草死。八月辛丑，密州言“蝗不
为灾。”　按《五行志》，至道二年六月，亳州宿、密州蝗生
食苗。“七月，长葛、阳翟二县有蝻虫食苗，历城、长清等
县有蝗。”

至道三年，蝻。

按《宋史太宗本纪》不载。　按《五行志》，三年七月，“单州
蝻虫生。”

### 真宗景德元年蝗螟

按《宋史真宗本纪》，景德元年，陕、滨、棣州蝗害稼。命使
振之。　按《五行志》，景德元年八月，陕、滨、棣州虫螟害
稼。

景德二年，蝻生。

按：《宋史真宗本纪》：“二年，京东蝻生。”

景德三年，蝝。

按《宋史真宗本纪》不载。　按《五行志》，三年八月，“德博
蝝生。”

景德四年，蝗。

按：《宋史真宗本纪》：“四年，宛丘东阿须城县蝗，不为灾。”

### 大中祥符二年蝻

按《宋史真宗本纪》不载。　按《五行志》：大中祥符二年
五月，雄州蝻虫食苗。

大中祥符三年，蝻。

按《宋史真宗本纪》不载。　按《五行志》。三年六月，开封
府尉氏县蝻虫生。

大中祥符四年，蝗虸蚄生。
按《宋史真宗本纪》，四年，畿内蝗。八月，兖州虸蚄虫不
为灾。　按《五行志》：四年六月，祥符县蝗。七月，河南府
及京东蝗生，食苗叶。八月，开封府祥符、咸平、中牟、陈留、雍丘、封丘六县蝗。兖州虸蚄虫生，有虫青色，随啮
之化为水。

大中祥符六年，虸蚄生
按《宋史真宗本纪》。不载　按《五行志》，六年九月，陕西
同华等州虸蚄虫食苗。
大中祥符九年，蝗。

按《宋史真宗本纪》，“九年六月癸未，京畿蝗。秋七月丙
辰，开封府祥符县蝗附草死者数里。癸亥，以畿内蝗，
下诏戒郡县。八月，磁、华、瀛、博等州蝗不为灾。九月甲
寅，督诸路捕蝗。戊辰，青州飞蝗赴海死，积海岸百馀
里”　按《五行志》：九年六月，京畿、京东西、河北路蝗蝻
继生，弥覆郊野，食民田殆尽，入公私庐舍。七月辛亥，
过京师，群飞翳空，延至江淮，南趣河东，及霜寒始毙。
按王文正《笔录》：大中祥符九年，秋稼将登，郡县颇云
蝗虫为灾。一日，真宗皇帝坐便殿阁中御晚膳，左右
声言飞蝗且至，上起至轩仰视，则连云翳日，莫见其
际。帝默然坐，意甚不安，命彻匕著。自是遂不豫。

### 天禧元年蝗

按《宋史真宗本纪》，天禧元年五月，诸路蝗食苗。诏遣
内外分捕，仍命使安抚。六月戊寅，陕西、江、淮南蝗，并
言自死。九月戊申，以蝗罢秋宴。是岁诸路蝗。　按《五
行志》，“天禧元年二月，开封府、京东西、河北、河东、陕西、
两浙、荆湖百三十州军蝗蝻复生，多去岁蛰者。和州
蝗生卵，如稻粒而细。六月，江淮大风，多吹蝗入江海，
或抱草木僵死。”

天禧二年，蝻。

按：《宋史真宗本纪》：“二年四月，江淮军蝻不为灾。”

### 仁宗天圣五年蝗虸蚄生按宋史仁宗本纪天圣五年十一月丁酉朔以陕西蝗减其民租赋是岁京兆府邢洺州蝗虸蚄虫食苗

按《五行志》：“天圣五年七月丙午，邢、洺州蝗。甲寅，赵”

州蝗。十一月，丁酉朔，京兆府旱蝗。

天圣六年，蝗。

按《宋史仁宗本纪》不载。　按《五行志》：“六年五月乙卯，
河北、京东蝗。”

### 明道二年蝗

按《宋史仁宗本纪》：“明道二年，畿内、京东西、河北、河东、
陕西蝗。”

### 景祐元年蝗

按《宋史仁宗本纪》，景祐元年，“开封府、淄州蝗。”　按《五
行志》：“景祐元年六月，开封府、淄州蝗，诸路募民掘蝗
种万馀石。”

### 宝元二年蝗

按：《宋史仁宗本纪》：“宝元二年，曹、濮、单州蝗。”

### 皇祐五年蝗

按《宋史仁宗本纪》。皇祐五年九月“丁巳。诏以蝗令监
司谕亲民官上民间利害。”　按《五行志》：皇祐五年，建
康府蝗。

### 神宗熙宁元年蝗

按《宋史神宗本纪》不载。　按《五行志》：“熙宁元年，秀州
蝗。”

熙宁五年，河北大蝗。

按《宋史神宗本纪》。不载　按《五行志》云云。

熙宁六年，蝗。

按《宋史神宗本纪》不载。　按《五行志》：六年四月，“河北
诸路蝗。是岁，江宁府飞蝗自江北来。”

熙宁七年，蝗。

按《宋史神宗本纪》。七年秋七月癸亥。诏河北两路捕
蝗。又诏开府、淮南提点提举司检覆蝗旱。以米十五
万石振河北西路灾伤　按《五行志》。七年夏，开封府
界及河北路蝗。七月，咸平县鸲鹆食蝗。

熙宁八年，蝗。

按《宋史神宗本纪》。“八年八月癸巳。募民捕蝗易粟，苗
损者偿之。仍复其赋。”　按《五行志》：“八年八月，淮西蝗，
陈、颍州蔽野。”

熙宁九年，蝗蝻虸蚄生
按《宋史神宗本纪》，九年秋七月庚申，关以西，蝗蝻虸
蚄生。　按《五行志》，九年夏，开封府畿、京东、河北、陕西
蝗。

熙宁十年，蝗。

按，《宋史神宗本纪》：“十年三月壬申，诏州县捕蝗。”

### 元丰四年蝗

按《宋史神宗本纪》。元丰四年六月戊午。河北诸郡蝗
生。癸未。令提点开封府界诸县公事杨景略。提举开
封府界常平等事王得臣督诸县捕蝗。　按《五行志》。
元丰四年六月。河北蝗。秋开封府界蝗。

元丰五年，蝗。

按《宋史神宗本纪》不载。　按《五行志》：五年夏蝗。
元丰六年蝗。

按《宋史神宗本纪》不载。　按《五行志》：“六年夏，蝗。五月，
沂州蝗

### 哲宗元符元年蝗

按《宋史哲宗本纪》不载。　按《五行志》，“元符元年八月，
高邮军蝗，抱草死。”

### 徽宗建中靖国元年蝗

按：《宋史徽宗本纪》：“建中靖国元年，京畿蝗。”

### 崇宁元年蝗

按《宋史徽宗本纪》：“崇宁元年，京畿、京东、河北、淮南蝗。”

按：《五行志》：“崇宁元年夏，开封府界、京东、河北、淮南。”

等路蝗。

崇宁二年，蝗。

按《宋史徽宗本纪》。二年，诸路蝗。　按《五行志》：“二年诸
路蝗。令有司酺祭。”

崇宁三年，蝗。

按：《宋史徽宗本纪》：“三年，诸路蝗。”

崇宁四年，蝗。

按《宋史徽宗本纪》不载　按《五行志》，“三年、四年，连岁
大蝗，其飞蔽日，来自山东及府界，河北尤甚。”

### 宣和三年蝗

按：《宋史徽宗本纪》：“宣和三年，诸路蝗。”

宣和五年，蝗。

按《宋史徽宗本纪》不载　按《五行志》云云。

### 高宗建炎二年蝗

按：《宋史高宗本纪》：“建炎二年六月，京畿淮甸蝗，秋七
月辛丑夏，旱蝗，诏监司郡守条上阙政，州郡灾甚者
蠲田赋。”

建炎三年，蝗。

按《宋史高宗本纪》不载。　按《五行志》：“三年六月，淮甸
大蝗。八月庚午，令长吏修酺祭。”

### 绍兴二十九年蝗螟

按《宋史高宗本纪》，“绍兴二十九年九月，蠲江、浙蝗潦
州县租。”　按《五行志》：绍兴二十九年七月，盱眙军、楚
州金界三十里，蝗为风所堕，风止复飞还淮北。秋，浙
东、江东西郡县螟。

绍兴三十年，“螟蝝。”

按《宋史高宗本纪》不载。　按《五行志》三十年十月，“江
浙郡国螟蝝。”

绍兴三十二年，孝宗即位，蝗。

按《宋史孝宗本纪》：三十二年五月即位，“癸巳蝗”　按
《五行志》：“三十二年六月，江东、淮南北郡县，蝗飞入湖
州境，声如风雨，自癸巳至于七月，丙申，遍于畿县，馀
杭、仁和、钱塘皆蝗。丙午，蝗入京城。八月，山东大蝗。癸
丑，颁祭酺礼式。”

### 孝宗隆兴元年蝗螟

按《宋史孝宗本纪》，“隆兴元年秋七月乙巳，以蝗诏侍
从、台谏、两省官条上时政阙失。八月丙子，以飞蝗为
灾，避殿减膳。是岁以两浙蝗，悉蠲其租。”　按《五行志》：
“隆兴元年七月，大蝗。八月壬申癸酉，飞蝗过都，蔽天
日，徽、宣、湖三州及浙东郡县害稼。京东大蝗，襄、随尤
甚，民为乏食。”又按志：“隆兴元年秋，浙东西郡国螟
害谷。”绍兴府、湖州为甚。

隆兴二年，蝗。

按《宋史孝宗本纪》：“二年五月蝗。”　按《五行志》：“二年夏，
馀杭县蝗。”

### 乾道元年蝗

按《宋史孝宗本纪》，乾道元年六月壬辰，淮南转运判
官姚岳言“境内飞蝗自死。”　按《五行志》：“乾道元年六
月，淮西蝗，宪臣姚岳贡死。蝗为瑞，以佞坐黜。”

乾道三年，蝗、《螟螣》。

按《宋史孝宗本纪》，三年，江东西、湖南北路蝗，振之
按《五行志》，三年八月，江东郡县螟螣，淮浙诸路多言
青虫食谷穗。

乾道六年，螟。

按《宋史孝宗本纪》不载。　按《五行志》，“六年秋，浙西、江
东螟为害。”

### 淳熙二年螟

按《宋史孝宗本纪》不载。　按《五行志》：“淳熙二年秋，浙、
江、淮郡县螟。”

淳熙三年，蝗。

按《宋史孝宗本纪》不载　按《五行志》：“三年八月，淮北
飞蝗入楚州、盱眙军界，如风雷者逾时，遇大雨皆死，
稼用不害。”

淳熙四年，螟。

按《宋史孝宗本纪》不载。　按《五行志》，四年秋，“昭州螟。”
淳熙五年，螟螣。

按《宋史孝宗本纪》不载。　按《五行志》，“五年昭州荐有
螟螣。”

淳熙七年，螟。

按《宋史孝宗本纪》不载。　按《五行志》：“七年秋，永州螟。”
淳熙八年，“蝗螟。”

按《宋史孝宗本纪》：“八年秋七月乙巳，以旱蝗，诏侍从、
台谏、两省官条上时政阙失。八月丙子，以飞蝗为灾避殿减膳，罢借诸路职田之令。”　按《五行志》：八年秋
江州螟。

淳熙九年，蝗。

按《宋史孝宗本纪》，九年六月，临安府蝗，诏守臣亟加
焚瘗。八月，淮东、浙西蝗，壬子，定诸州官捕蝗之罚。
按《五行志》：“九年六月，全椒、历阳、乌江县蝗。乙卯，飞蝗
过都，遇大雨，坠仁和县界。七月，淮甸大蝗，真、扬、泰州
窖扑蝗五千斛，馀郡或日捕数十车，群飞绝江，坠镇
江府，皆害稼。”

淳熙十年，蝗。

按《宋史孝宗本纪》。十年春正月丁丑。命州县掘蝗
按《五行志》。“十年六月，蝗遗种于淮浙，害稼。”

淳熙十四年，蝗螟。

按《宋史孝宗本纪》：“十四年七月丙辰，命临安府捕蝗。”

按：《五行志》：“十四年秋，江州兴国军螟。”

淳熙十六年，螟。

按《宋史孝宗本纪》不载。　按《五行志》，“十六年秋温州
螟。”

### 光宗绍熙二年蝗

按《宋史光宗本纪》不载。　按《五行志》：“绍熙二年七月，
高邮县蝗，至于泰州。”

绍熙五年，蝗。

按《宋史光宗本纪》不载。　按《五行志》，“五年八月，楚和
州蝗。”

### 宁宗庆元三年螟

按《宋史宁宗本纪》不载。　按《五行志》：“庆元三年秋，浙
东萧山、山阴县婺，浙西富阳、盐官、淳安、永兴县、嘉兴
府皆螟。”

### 嘉泰二年蝗

按《宋史宁宗本纪》不载。　按《五行志》：“嘉泰二年，浙西
诸县大蝗，自丹阳入武进，若烟雾蔽天，其堕亘十馀
里，常之三县捕八千馀石，湖之长兴捕数百石。”时浙
东近郡亦蝗。

### 开禧三年蝗

按《宋史宁宗本纪》：“开禧三年，浙西蝗。”　按《五行志》：“开
禧三年，夏秋久旱，大蝗群飞蔽天，浙西豆粟皆既于
蝗。”

### 嘉定元年蝗

按《宋史宁宗本纪》，“嘉定元年五月乙丑，以飞蝗为灾，
减常膳。六月乙酉，以蝗祷于天地社稷。秋七月壬戌，
以飞蝗为灾，诏三省疏奏宽恤未尽之事”　按《五行
志》，“嘉定元年五月，浙江大蝗，六月乙酉，有事于圜丘、
方泽，且祭酺。七月又酺，颁酺式于郡县。”

嘉定二年，蝗。

按《宋史宁宗本纪》，二年夏四月乙丑，诏诸路监司督
州县捕蝗。五月辛丑，命州县捕蝗。是岁诸路蝗。　按
《五行志》：二年四月蝗。“五月丁酉，令诸郡修酺祀。六月
辛未，飞蝗入畿县。”

嘉定三年，蝗。

按《宋史宁宗本纪》：“三年八月，临安府蝗。”

嘉定七年，蝗。

按《宋史宁宗本纪》不载。　按《五行志》：七年六月，“浙江
郡蝗。”

嘉定八年，蝗。

按《宋史宁宗本纪》：“八年，两浙江东西路旱蝗。”　按《礼
志》：“嘉定八年八月，蝗祷于霍山。”　按《五行志》：八年四
月，飞蝗越淮而南，江淮郡蝗，食禾苗山林草木皆尽。
乙卯，飞蝗入畿县。己亥，祭酺。令郡有蝗者如式以祭。
自夏徂秋，诸道捕蝗者以千百石计。饥民竞捕，官出
粟易之。

嘉定九年，蝗。

按《宋史宁宗本纪》不载。　按《礼志》：“九年六月蝗祷群
祀。”　按《五行志》：“九年五月，浙东蝗，丁巳令郡国酺祭。
是岁荐饥，官以粟易蝗者千百斛。”

嘉定十年，蝗。

按《宋史宁宗本纪》不载。　按《五行志》，“十年四月，楚州
蝗。”

嘉定十四年，螣。

按《宋史宁宗本纪》不载。　按《五行志》，十四年，明、台、温、
婺、衢蟊螣为灾。

嘉定十五年，蝗。

按《宋史宁宗本纪》不载。　按《五行志》，十五年秋，“赣州
螟。”

嘉定十六年，螟。

按《宋史宁宗本纪》不载。　按《五行志》，十六年，“永道州
螟。”

### 理宗绍定三年蝗

按《宋史理宗本纪》不载。　按《五行志》，绍定三年，“福建
蝗。”

### 端平元年螟蝗

按《宋史理宗本纪》，“端平元年五月，太平州螟。”　按《五行志》：“端平元年五月，当涂县蝗。”

### 嘉熙四年蝗

按《宋史理宗本纪》：嘉熙四年六月甲午朔，江浙、福建
蝗。秋七月乙丑，诏：“今夏六月，恒阳飞蝗为孽，朕德未
修，民瘼尤甚，中外臣僚其直言阙失，毋隐。”

### 淳祐二年蝗

按《宋史理宗本纪》不载。　按《五行志》，淳祐二年五月，
“两淮蝗。”

### 景定三年蝗

按《宋史理宗本纪》不载　按《五行志》。景定三年两浙
蝗。